Oslare

**Oslare** () je naselje u Srbiji u opštini Bujanovac u Pčinjskom okrugu. Prema popisu iz 2002. bilo je 904 stanovnika (prema popisu iz 1991. bilo je 898 stanovnika).

## Poreklo stanovništva
Podaci datiraju iz 1951. g.

Danas u selu živi starosedelačko i doseljeno stanovništvo. Po veri se stanovnici dele na: pravoslavne i muslimane. Muslimanske vere su i malobrojni seoski Romi.

**Srpski rodovi:**
* Marčinci (4 k., Sv. Arhanđeo), starosedeoci.
* Šipkovci (5 k., Sv. Arhanđeo), starosedeoci.
* Markovci (3 k., Sv. Petka), starosedeoci.
* Andrejci (4 k., Sv. Luka), doseljeni oko 1750. g. iz okoline Prištine. Pričaju da su iz mesta starine dobegli zbog Arbanasa, jer su im oni tamo "turčili sestru" i zato pali na krv. Iza njih su sa Kosova došli: Novakovci (5 k), Gaginci (3 k) i Ilinci (5 k). Svi slave Sv. Luku. Po predanju njihovi su stari bili u srodstvu sa precima iz roda Andrejci, te je verovatno da su svi oni iz istog mesta doseljeni.
* Svirini (3 k), Pirkovi (4 k) i Zlatanovci (9 k). Oni su se doselili iz Gornje Morave oko Gnjilana. Svi slave Sv. Nikolu. Zlatanovci kao mesto porekla navode selo Boževac.
* Melini (3 k., Sv. Nikola), došli iz okoline Gnjilana Tamo su živeli u selu Glogovcu, dok im je dalja starina u kosovskoj kotlini.
* Golčinci (3 k., Sv. Nikola), doselili oko 1850. g. iz Turije. Tamo su živeli oko 50 godina. I njihova je dalja starina na Kosovu, odakle ih je doveo gospodar kao čifčije. Ime su dobili po tome što su oblačili odelo na golo telo.
* Čoninci (3 k), Kadički (2 k) i Paunovići (2 k). Svi slave Sv. Luku. I oni su kosovski doseljenici. Ovde se doselili posle Golčinaca.
* Aleksini (1 k., Sv. Arhanđeo), došli oko 1850. g. iz Rajinca, pošto su tamo ostali bez imanja.
* Gavranci (10 k., Sv. Đorđe Alimpije), doselili se kad i Aleksini iz kumanovskog sela Suševa.
* Miljini /4 k., Sv. Arhanđeo), došli su 1878. g. iz sela Šapranca. Tamo su im Turci zapalili kuću.
* Trajkovići (1 k., Sv. Nikola), doselili s u tursko doba kao čifčije iz sela Krševice.
* Filipovići (1 k., Sv. Arhanđeo), ime dobili po Filipu koji je došao 1915. g. na ženinu kuću iz Bilinca.
* Mladenovići (1 k) i Rašići (1 k), došli su 1924. g. na kupljeno zemljište iz Žbevca. Slave Sv. Nikolu. 
* Pešići (2 k., Sv. Nikola), doseljeni 1924. g. iz Klinovca. Ovde žive na kupljenom imanju.
* Krstići (1 k., Sv. Đorđe), došli iz 1926. g. iz Žbevca. Ovde žive na kupljenom imanju.
* Stojmenovići (1 k., Sv. Arhanđeo), došli 1926. g. iz Klinovca.
* Ristići ili Ovilarski (1 k., Sv. Arhanđeo), došli 1930. g. iz Žbevca, na kupljenom imanju. Rod su sa Ristićima u Nesalcu.

**Rodovi srpskog poislamljenog stanovništva:** 
* Ibraimovi ili Poturovci ( 5 k), starosedeoci. Ime Imraimovi dobili po Ibraimu, sinu pomuhadenjenog Filipa. Filip je na islam prešao pre tri pojasa. (Filip je u islamu prozvan Ramadan - Ibraim - Selman - Lim,an, danas živ). Filip je primio i fis Tsač, tj. fis kome pripadaju lučanski Arbanasi.
* Gavranci ili Arani (3 k), rod su sa istoimenim pravoslavnim oslarskim stanovnicima. Poreklom su iz kumanovskog sela Suševa. Na islam prešao predak Anđelko odmah po doseljenju. Danas se računaju u fis Tsač. Način menjanja vere kod ovog roda je nejasan.

**Arbanaški rodovi:**
* Hajredinci (5 k), od fisa Beriš. Doseljeni su 1878. g. iz Masurice. Dalja im je starina u severnoj Albaniji.
* Devetinci (5 k), od fisa Sop. Doseljeni kao muhadžiri iz Jablanice u isto vreme kada i Hajredinci. Dalju starinu znaju u Malesiji.
* Mahsutovi (1 k), od fisa Beriš. Muhadžiri iz Masurice. Disšli su 1878. g.
* Emin (1 k), došli su kao muhadžiri iz Jelašnice. Starina im je u Šatri u severnoj Albaniji. Fisovu pripadnost ne znaju.
* Ismailovi (1 k), došli su 1878. g. kao muhadžiri iz Jablanice. Dalja starina im je u severnoj Albaniji. Fisovu pripadnost ne znaju.

**Romi:**
* U selu ima 5 ciganskih porodica. Svi su skitači po okolnim selima. Mesto stalnog boravka nemaju.

## Demografija
U naselju Oslare živi 641 punoletni stanovnik, a prosečna starost stanovništva iznosi 34,5 godina (33,6 kod muškaraca i 35,4 kod žena). U naselju ima 194 domaćinstva, a prosečan broj članova po domaćinstvu je 4,66.

Stanovništvo u ovom naselju veoma je nehomogeno, a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)